สวัสดีค่ะ หนูมีเรื่องจะสอบถามค่ะ คือย่ามีอาการแปลกค่ะ ช่วงปีที่แล้วเดือนตุลาคม เป็นงานบวชพี่ชายหนูค่ะ ซึ่งย่าแกก็นั่งจ้อง โทรศัพท์อยู่นานมาก แล้วนั่งนิ่งมากๆ ยายที่นั่งข้างๆแก ก็ถามว่าเป็นอะไร ย่าแกก็ต้องว่ามีคนนั่งถ่ายรูปอยู่ เขาบอกให้มองกล้อง เหตุการณ์นั้นก็ผ่านมานานมากแล้วค่ะ จนมาเดือนก่อนๆ เกือบจะสิ้นเดือน ย่าก็บอกอีกว่า ย่าไปเผาขยะ แล้วมันลามไปปั้มน้ำมัน (ปั้มน้ำมันจะอยู่ตรงข้ามบ้านค่ะ มีถนนกั้นอยู่) ซึ่งหนูกลับจากเรียนก็ไม่เห็นมีไฟไหม้อะไร ทุกๆวันย่าจะไปนั่งที่หน้าบ้าน แล้วพอหนูไปถามย่า ย่าก็จะมักบอกว่านั่งดูไฟไหม้ มาวันนี้ หนูกลับจากเรียนพิเศษย่าก็นอนอยู่ แกนอนจ้องทีวีที่ไม่ได้เปิดค่ะ หนูถามย่าว่าดูทีวีไหม ค่าก็ว่าดู อย่าไปปิด หนูอยากรู้ว่าอาการที่ย่าเป็นอยู่คืออะไรคะ
สวัสดีค่ะ จากอาการดังกล่าวมานั้น ยังไม่ได้จำเพาะเจาะจงต่อโรคใด แต่ฟังคร่าวๆเหมือนอาจจะมีพฤิตกรรมและการพูดจาที่เปลี่ยนแปลงไป ซึ่งอาจจะเกิดจาก-มีเลือดออกหรือเส้นเลือดตีบในสมอง ทำให้พฤติกรรมเปลี่ยนแปลง-สมองส่วนที่ควบคุมพฤติกรรมได้รับบาดเจ็บจากอุบัติเหตุ-เป็นโรคความเสื่อมของสมองของผู้สูงอายุ หรือโรคอัลไซเมอร์-เป็นโรคจิตเวชอื่นๆแนะนำพบแพทย์เพื่อประเมินอาการและพูดคุยอย่างละเอียด เพื่อหาสาเหตุทางกายและจิตที่เป็นไปได้และในระหว่างนี้ควรมีผู้ดูแลผู้ป่วยไม่ให้อยู่คนเดียวจนมีพฤติกรรมอันตรายต่อชีวิต หรือเดินออกไปข้างนอกคนเดียวค่ะ